laion/Wikipedia-Exotic huggingface dataset:
ডেবোনায়ার (ম্যাগাজিন)

ডেবোনায়ার হচ্ছে ভারতের একটি মাসিক যৌন উত্তেজক ম্যাগাজিন যদিও এই ম্যাগাজিনে সম্পূর্ণ উলঙ্গ চিত্র ছাপা হয়না। ম্যাগাজিনটি ১৯৭৩ সালে সর্বপ্রথম বের করা হয়। ম্যাগাজনের প্রথম সংখ্যা ১৯৭৪ এর এপ্রিলে বের হয়। প্রথম প্রকাশনার সঙ্গে যুক্ত ছিলেন সুশীল সোমনি। ম্যাগজিনটি জনপ্রিয় হয়ে ওঠে জাঙ্গিয়া পরিহিত উন্মুক্ত স্তনে নারীদের ছবি প্রদর্শনের জন্য, প্রথম সম্পাদনা করেছিলেন অশোক রাও কবি। বিনোদ মেহতাও ম্যাগাজিনটির সম্পাদক হিসেবে কাজ করেছেন। ২০০৫ সালে দেরেক বসু ম্যাগাজিন থেকে নগ্ন ছবি সরিয়ে দেওয়ার সিদ্ধান্ত নেন এবং কোনো নারীর স্তন এরপর থেকে আর উন্মুক্ত অবস্থায় চিত্রিত হয়নি। ম্যাগাজিনটি মাসিক হিসেবে বের হয়। ডেবোনায়ার ম্যাগাজিনে দেখানো ছবিগুলো সবই ছিলো ভারতীয় নারীদের এবং এমনকি কিছু কিছু বলিউড অভিনেত্রীরও ছবি তুলে কভারে দেওয়া হয় যখন ঐ অভিনেত্রীরা তাদের ক্যারিয়ারের শুরুর দিকে ছিলেন। অভিনেত্রী জুহি চাউলা এবং মাধুরী দীক্ষিত এর অনগ্ন কিন্তু যৌনাবেদনময়ী ছবি ছাপানো হয়েছিলো, গৌতম রাজধ্যক্ষ ছবিগুলো তুলে ছিলেন যিনি একজন নামকরা ফটোগ্রাফার ছিলেন। Anthony Spaeth (২৫ সেপ্টেম্বর ১৯৯৫)। "Banned in Bombay"। Time International। ২৩ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০০৯।  Vinod Mehta (১ জানুয়ারি ২০১১)। Lucknow Boy: A Memoir। Penguin Books India। পৃষ্ঠা 78। আইএসবিএন 978-0-670-08529-3। সংগ্রহের তারিখ ২৭ জুলাই ২০১৬।  Suchi Bansal (৯ মার্চ ২০১৫)। "Veteran journalist Vinod Mehta dies at 73"। Live Mint। New Delhi। সংগ্রহের তারিখ ২৮ অক্টোবর ২০১৬।  "The Centre Spread Unevenly"। Outlook India। ২ নভেম্বর ২০১৫। সংগ্রহের তারিখ ২৭ জুলাই ২০১৬।  "Magazines with cover features on Madhuri Dixit"। Famous pictures। famousfix। ২৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১৮।  Singhal, Divya (১৪ মে ২০১৬)। "30 Years of Madhuri Dixit Magazine Covers – And She's Still Fab!"। Daily Bhaskar। ১৯ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩১ মে ২০১৮।
কেন লোচ

কেনেথ চার্লস লোচ (ইংরেজি: Kenneth Charles Loach; জন্ম: ১৭ই জুন ১৯৩৬) হলেন একজন ইংরেজ নাট্য ও চলচ্চিত্র পরিচালক। তিনি সাধারণত টেলিভিশন নাটক ও স্বাধীন চলচ্চিত্র পরিচালনা করে থাকেন। তিনি তার সামাজিকভাবে সমাদৃত পরিচালনার ধরন ও সামাজিক ধারণার জন্য প্রসিদ্ধ। সামাজিক বিভিন্ন সমস্যা বিষয়ক তার কয়েকটি চলচ্চিত্রের মধ্যে রয়েছে দারিদ্র সম্পর্কিত পুওর কাউ (১৯৬৭), আশ্রয় ও গৃহহীনদের নিয়ে নির্মিত ক্যাথি কাম হোম (১৯৬৬), এবং শ্রমিক অধিকার সম্পর্কিত রিফ-রাফ (১৯৯১) ও দ্য ন্যাভিগেটরস্‌ (২০০১)। লোকের কেস (১৯৬৯) চলচ্চিত্রটি ব্রিটিশ ফিল্ম ইনস্টিটিউটের এক ভোটে বিংশ শতাব্দীর সপ্তম সেরা ব্রিটিশ চলচ্চিত্রের মর্যাদা লাভ করে। তার নির্মিত দুটি চলচ্চিত্র, দ্য উইন্ড দ্যাট শেকস দ্য বার্লি (২০০৬) ও আই, ড্যানিয়েল ব্লেক (২০১৬) কান চলচ্চিত্র উৎসবে পাল্ম দর অর্জন করে। লোচ নবম চলচ্চিত্র নির্মাতা হিসেবে দুবার এই পুরস্কার অর্জন করেন। লোচ ১৯৩৬ সালের ১৭ই জুন ওয়ারউইকশায়ারের নুনেয়াটনে জন্মগ্রহণ করেন। তার পিতা জন লোচ ও মাতা ভিভিয়েন (জন্মনাম: হ্যামলিন)। তিনি রাজা চতুর্থ এডওয়ার্ড গ্রামার স্কুলে পড়াশোনা করেন। ১৯ বছর বয়সে তিনি রয়্যাল এয়ার ফোর্সে যোগদান করেন। তিনি সেন্ট পিটার্স কলেজ, অক্সফোর্ডে আইন নিয়ে পড়াশোনা করেন এবং তৃতীয় শ্রেণিতে ডিগ্রি অর্জন করেন। অক্সফোর্ড বিশ্ববিদ্যালয়ের এক্সপেরিমেন্টাল থিয়েটার ক্লাবের সদস্য হিসেবে তিনি ১৯৫৯ সালে শেকসপিয়ার মেমোরিয়াল থিয়েটারে বার্থলমিউ ফেয়ার নাটক নির্দেশনা দেন এবং এতে তিনি ড্যান জর্ডান নকেম চরিত্রে অভিনয়ও করেন। অক্সফোর্ড থেকে পাশ করার পর তিনি নাট্যকলাকে পেশা হিসেবে বেছে নেন। কলিন, রবি (২৩ মে ২০১৬)। "Ken Loach wins 2016 Palme d'Or at Cannes, cementing his place in the festival's pantheon of great directors"। দ্য টেলিগ্রাফ (ইংরেজি ভাষায়)। সংগ্রহের তারিখ ১৭ জুন ২০১৮।  চৌধুরী, ইকবাল হোসাইন (২৩ মে ২০১৬)। "স্বর্ণ পাম জিতল কেন লোচের 'আই, ড্যানিয়েল ব্লেক'"। দৈনিক প্রথম আলো। সংগ্রহের তারিখ ১৭ জুন ২০১৮।  "Ken Loach Biography (1936–)"। ফিল্ম রেফারেন্স। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হ্যাটেনস্টোন, সাইমন (১৫ অক্টোবর ২০১৬)। "Ken Loach: 'If you're not angry, what kind of person are you?'"। দ্য গার্ডিয়ান। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ken Loach at Sixteen Films"। সিক্সটিন ফিল্মস। ১০ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২৩।  "RSC Performances"। collections.shakespeare.org.uk। শেকসপিয়ার বার্থপ্লেস ট্রাস্ট। সংগ্রহের তারিখ ১৩ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কেন লোচ সংক্রান্ত মিডিয়া রয়েছে। ইন্টারনেট মুভি ডেটাবেজে কেন লোচ  (ইংরেজি) রটেন টম্যাটোসে কেন লোচ (ইংরেজি) দ্য গার্ডিয়ান-এ কেন লোচ সম্পর্কিত সংবাদসমূহ
ট্যাবু

কোনো সমাজে ট্যাবু (taboo) হল একটি অন্তর্নিহিত নিষেধ বা ধর্মীয় বা সামাজিক বেড়াজাল অতিক্রম বা কোনো কিছুর বিরুদ্ধে নিরুৎসাহিত সাংস্কৃতিক অনুভূতি, যা খুবই বিপদজনক বা বীভৎস, বা সম্ভবত সাধারণ মানুষের কাছে অত্যন্ত পবিত্র বা অপবিত্র বিবেচনাবোধ। কার্যত সকল সমাজে এ ধরনের নিষেধাজ্ঞা বর্তমান রয়েছে, রাষ্ট্র এবং সমাজভেদে ট্যাবুর ভিন্নতা দেখা যায়। ইংরেজি ট্যাবু শব্দটি টোঙ্গান টাপু বা ফিজীও টাবু শব্দ থেকে এসেছে, যার অর্থ নিষিদ্ধ, অননুমোদিত। ১৭৭৭ সাল থেকে এটি ইংরেজি ভাষায় ব্যবহৃত হচ্ছে, যখন ব্রিটিশ এক্সপ্লোরার জেমস কুক টোঙ্গা পরিদর্শন করেছিলেন এবং ট্যাবুর টোঙ্গান ব্যবহার ছিল কোন জিনিস খাওয়া বা ব্যবহার করা নিষিদ্ধ। সিগমুন্ড ফ্রয়েড কল্পনা করেছিল যে, সমাজ গঠিত হওয়ার শুরুর দিকে অজাচার ও পিতৃহত্যা দুটি ছিল সার্বজনীন ট্যাবু। যাহোক, যদিও নরমাংশ ভোজন, দলগত হত্যাকাণ্ড এবং অজাচার অধিকাংশ সমাজে ট্যাবু, তবুও প্রাচীন রোমান মিশরে ভাই ও বোনের মধ্যে বিবাহ সংঘটিত হয়েছে। Encyclopædia Britannica Online. "Taboo." Encyclopædia Britannica Inc., 2012. Retrieved 21 Mar. 2012 বাংলাপিডিয়ায় ট্যাবু
বালুখালি শরণার্থী শিবির

বালুখালি শরণার্থী শিবির হল বাংলাদেশের কক্সবাজারে অবস্থিত একটি শরণার্থী শিবির। আন্তর্জাতিক অভিবাসন সংস্থা বালুখালি এবং তৎসংলগ্ন কুতুপালং শরনার্থী শিবিরকে একত্রে এই দুটিকে "কুতুপালং-বালুখালি সম্প্রসারণ স্থান" নামে ডাকে। ২০২১ সালের মার্চ মাসে এক অগ্নিকাণ্ডে এই শিবিরের অনেক ঘরবাড়ি ক্ষতিগ্রস্ত হয় ও হতাহতের ঘটনা ঘটে। বালুখালি শরণার্থী শিবিরের একটি টিলার উপর নির্মিত রোহিঙ্গা শরণার্থীদের জন্য অস্থায়ী নিবাস। বালুখালি শরণার্থী শিবিরে মৌসুমি জলবায়ুর কারণে বন্যা থেকে রক্ষার জন্য বালির বস্তা রাখা হয়েছে। বাংলাদেশে রোহিঙ্গা শরণার্থী মায়ানমারে মুসলিম নির্যাতন নয়াপাড়া শরণার্থী শিবির "Cox's Bazar: Kutupalong-Balukhali expansion sites Footpath and Access road as of 05 Dec 2017" (পিডিএফ)। আন্তর্জাতিক অভিবাসন সংস্থা। সংগ্রহের তারিখ ২১ ডিসেম্বর ২০১৭।  "'আমার চোখের সামনে তারা আগুনে পুড়ে ছাই হয়ে গেছে'"। বিবিসি বাংলা। সংগ্রহের তারিখ ২৪ মার্চ ২০২১।
রাফ বেলামি

রাফ রেক্সফোর্ড বেলামি (ইংরেজি: Ralph Rexford Bellamy; ১৭ই জুন ১৯০৪ - ২৯শে নভেম্বর ১৯৯১) ছিলেন একজন মার্কিন অভিনেতা। তিনি তার ৬২ বছর কর্মজীবনে মঞ্চ, চলচ্চিত্র ও টেলিভিশনে অভিনয় করেছেন। কেন্দ্রীয় চরিত্রে অভিনয়ের পাশাপাশি পার্শ্ব চরিত্রে অভিনয় করেও তিনি সমাদৃত হয়েছেন। ১৯৩৭ সালে তিনি দি অফুল ট্রুথ চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হন। বেলামি ১৯০৪ সালের ১৭ই জুন মার্কিন যুক্তরাষ্ট্রের ইলিনয় অঙ্গরাজ্যের শিকাগো শহরে জন্মগ্রহণ করেন। তার মাতা লিলা লুইস (জন্ম: স্মিথ, ২৩শে জানুয়ারি ১৮৭৫ - ১৫ই জুন ১৯৬২) কানাডীয় ছিলেন এবং তার পিতা চার্লস রেক্সফোর্ড বেলামি (১২ই জানুয়ারি ১৮৭৬ - ৭ই অক্টোবর ১৯৬৮)। ১৫ বছর বয়সে তিনি বাড়ি থেকে পালিয়ে যান এবং একটি পথনাট্যে যুক্ত হন। তিনি এই পথনাট্যের সাথে সফরে যান এবং নিউ ইয়র্ক সিটিতে আসেন। তিনি নিউ ইয়র্ক সিটিতে মঞ্চে অভিনয় শুরু করে এবং ১৯২৭ সালের মধ্যে তিনি একটি থিয়েটার কোম্পানির মালিক হন। ১৯৩১ সালে দ্য সিক্রেট সিক্স দিয়ে বেলামির চলচ্চিত্রে অভিষেক হয় এবং এই দশক জুড়ে তিনি কেন্দ্রীয় ও পার্শ্ব চরিত্রে অভিনয় করেন। এই সময়ে তিনি ফে রের সাথে পাঁচটি চলচ্চিত্রে অভিনয় করেন। ১৯৩৭ সালে তিনি ক্যারি গ্রান্ট ও আইরিন ডানের সাথে দি অফুল ট্রুথ চলচ্চিত্রে অভিনয় করেন। এতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ফ্লিন্ট, পিটার বি. (৩০ নভেম্বর ১৯৯১)। "Ralph Bellamy, the Actor, Is Dead at 87"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১৭ জুন ২০১৮।  উইকিমিডিয়া কমন্সে রাফ বেলামি সংক্রান্ত মিডিয়া রয়েছে। অলমুভিতে রাফ বেলামি ইন্টারনেট ব্রডওয়ে ডেটাবেজে রাফ বেলামি (ইংরেজি) ইন্টারনেট মুভি ডেটাবেজে রাফ বেলামি  (ইংরেজি)
শিক্ষার অধিকার

মানবাধিকারের সার্বজনীন ঘোষণাপত্রের ২৬তম পরিচ্ছেদ অনুযায়ী সমস্ত মানুষের শিক্ষার অধিকার আছে। এই শিক্ষা (ন্যূনতমপক্ষে প্রাথমিক স্তরে) বিনামূল্যের হবে। প্রাথমিক শিক্ষা বাধ্যতামূলক হবে। কারিগরি ও পেশাগত শিক্ষা সর্বসাধারণের জন্য সুলভ হবে এবং উচ্চশিক্ষা মেধার ভিত্তিতে সবার জন্য সমভাবে লভ্য হবে। শিক্ষার লক্ষ্য হবে মানুষের ব্যক্তিত্বের পূর্ণ বিকাশ সাধন করা এবং মানবাধিকার ও মৌলিক স্বাধীনতাগুলির ব্যাপারে শ্রদ্ধা সুদৃঢ় করা। শিক্ষার কাজ হবে সমস্ত জাতি, বর্ণ ও ধর্মের লোকদের মধ্যে বোঝাপড়া, সহনশীলতা ও বন্ধুত্বকে উৎসাহিত করা, সমাজের উন্নয়ন এবং বিশ্বব্যাপী শান্তি রক্ষায় সহায়তা করা। শিশুকে কী শিক্ষা দেওয়া হবে, শিশুর বাবা-মা তা আগে থেকে নির্ধারণ করার অধিকার রাখেন। ইউনেস্কো ২০০০ সালে সবার জন্য শিক্ষা আন্দোলনটির সূচনা করে। এর ফলে একবিংশ শতাব্দীর প্রথম দুই দশকে শিক্ষাক্ষেত্রে শিশু-কিশোদের অংশগ্রহণ বৃদ্ধি পেয়েছে। "Article 26"। claiminghumanrights.org। সংগ্রহের তারিখ ২০১৬-১০-০৫।  "The EFA movement"। United Nations Educational, Scientific and Cultural Organization। সংগ্রহের তারিখ ১১ সেপ্টে ২০১০।
মুজাসসিমাহ

ইসলামী পরিভাষায় মুশাব্বিহাহ কিংবা মুজাসসিমাহ তাদেরকে বলা হয়, যারা আল্লাহর নামসমূহ ও সিফাত (গুণাবলী) কে সৃষ্টির সাথে তুলনা করে অথবা বলে যে, আল্লাহর গুণাবলী মানুষের গুণাবলীর মতই। যেমন - তারা বলে, আল্লাহর হাত আমাদের হাতের মত, তার কান আমাদের কানের মত ইত্যাদি। এছাড়া তারা কুরআন ও হাদীসে বর্ণিত আল্লাহর হাত, পা, চেহারা, চোখ ইত্যাদি গুণাবলীকে তার গুণাবলী হিসেবে বিশ্বাস না করে তার অঙ্গপ্রত্যঙ্গ বলে বিশ্বাস করে। কিছু প্রসিদ্ধ মুজাসসিমাহ দল হল: কারামিয়্যাহ। যাদেরকে নিসবত দেয়া হয় ইবন কাররামের দিকে। সাবাইয়্যাহ। যাদেরকে নিসবত দেয়া হয় আব্দুল্লাহ ইবনে সাবা'র দিকে। হিশামিয়্যাহ। যাদেরকে নিসবত দেয়া হয় হিশাম ইবনুল হিকামের দিকে বা হিশাম ইবনে সালেমের দিকে। বায়ানিয়্যাহ। মুগীরিয়্যাহ। ইউনুসিয়্যাহ। আরবীতে তাশবীহ বলা হয়, উভয় স্থানেই একই গুণাবলী থাকার কারণে কোন বিষয়কে অন্য আরেকটি বিষয়ের সাথে মিলানো। আর তাজসীম বলা হয়, মানবিক গুণাবলী কিংবা বৈশিষ্টাবলীকে অন্য কোন বস্তুর দিকে সম্বন্ধযুক্ত করা। মুজাসসিমাদের বিরোধীরা তাদের সমালোচনায় সাধারণত কুরআনের সূরা আশ-শুরার ১১ নং আয়াত উল্লেখ করে যেখানে বলা হয়েছে, "... কোনো কিছুই তাঁর সদৃশ নয়, তিনি সর্বশ্রোতা, সর্বদ্ৰষ্টা।" "আল্লাহর প্রতি ঈমানের স্বরূপ"। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৮।  কুরআন ৪২:১১
খালসা সুরুল

খালসা সুরুল (বৈজ্ঞানিক নাম: Jamides elpis(Godart)) এক প্রজাতির ছোট আকারের প্রজাপতি যার শরীর ও ডানা ধূসর-খয়েরি বর্ণের এবং সাদা ছোপ দেখা যায়। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য। খালসা সুরুল এর প্রসারিত অবস্থায় ডানার আকার ৩০-৪৪ মিলিমিটার দৈর্ঘ্যের হয়। খালসা সুরুল এর প্রজাতিগুলো হলো: Jamides elpis elpis Jamides elpis sydra (Fruhstorfer, 1916) Jamides elpis baweana (Fruhstorfer, 1916) Jamides elpis gerra (Fruhstorfer, 1916) Jamides elpis pseudelpis (Butler, 1879) Jamides elpis saunda (Fruhstorfer, 1916) Jamides elpis comeda (Fruhstorfer, 1916) ভারতে সাধারণত খালসা সুরুল এর যে উপপ্রজাতি দেখা যায় তা হল: Jamides elpis pseudelpis Butler, 1879 – False Glistening Cerulean এদের ভারত এর সিকিম থেকে অরুণাচল প্রদেশ পর্যন্ত দেখা যায়। এরা দ্রুত এবং চকিত উড়ান যুক্ত এবং প্রায়শই আগের জায়গায় ফিরে আসে। ফুলে, পাতায়, পাখীর বিষ্ঠাতে এবং ভিজে মাটিতে বসতে দেখা যায়। বসা অবস্থায় প্রায়ই এদের বারবার ডানা অল্প খোলা ও বন্ধ করতে দেখা যায়। এদের বাসভূমি অন্যান্য সেরুলিয়ান দের অনুরূপ এবং মূলত জঙ্গলবাসী এবং পাহাড়ের পাদদেশ থেকে ১৩০০ মিটার উচ্চতা অবধি এদের দর্শন মেলে। ভিজে জঙ্গল পরিবেশে নিচু উচ্চতা যুক্ত অঞ্চল এদের বিশেষ পছন্দের। পুরুষ নমুনাদের মাঝেমধ্যে মাড্‌-পাডলিং করতে দেখা যায়। A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা ১৩৪।  Isaac, Kehimkar (২০১৬)। BHNS Filed Guide Butterflies of India। Mumbai: Bombay Natural History Society, Hornbill House। পৃষ্ঠা ২৪৩। আইএসবিএন 978 938467801 2।  "Jamides elpis Godart, 1824 – Glistening Cerulean"। সংগ্রহের তারিখ ২১ জুন ২০১৮।  Seitz, A., 1912-1927. Die Indo-Australien Tagfalter. Theclinae, Poritiinae, Hesperiidae. Grossschmetterlinge Erde 9: 799-1107, pls. 138-175. উইকিমিডিয়া কমন্সে খালসা সুরুল সংক্রান্ত মিডিয়া রয়েছে।
ইরভিং লোসানো

ইরভিং রদ্রিগো লোসানো বায়েনা (স্পেনীয়: Hirving Lozano; জন্ম: ৩০ জুলাই ১৯৯৫; ইরভিং লোসানো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন। তিনি ভক্তদের কাছে চাকি ডাকনামে পরিচিত। ২০১৫ সালে, লোসানো মেক্সিকো অনূর্ধ্ব-২০ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় এক বছর যাবত মেক্সিকোর বয়সভিত্তিক দলের হয়ে খেলার পর, তিনি ২০১৬ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৬৪ ম্যাচে ১৭টি গোল করেছেন। ইরভিং রদ্রিগো লোসানো বায়েনা ১৯৯৫ সালের ৩০শে জুলাই তারিখে মেক্সিকোর মেক্সিকো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন। লোসানো মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। মেক্সিকোর বয়সভিত্তিক দলের হয়ে তিনি প্রায় ১ বছরে ১৭ ম্যাচে অংশগ্রহণ করে ৭টি গোল এবং দুইটি শিরোপা জয়লাভ করেছেন। ২৪ এপ্রিল ২০২৩ পর্যন্ত হালনাগাদকৃত। "2018 FIFA World Cup Russia – List of Players" (পিডিএফ)। FIFA। ৪ জুন ২০১৮। ১২ আগস্ট ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lozano, Hirving Rodrigo Lozano Bahena - Footballer"। www.bdfutbol.com। সংগ্রহের তারিখ ২০২৩-০৩-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) mlssoccer। "Hirving Lozano | MLSsoccer.com"। mlssoccer (ইংরেজি ভাষায়)। সংগ্রহের তারিখ ২০২৩-০৩-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Team 2022/23 – SSC Napoli" [দল ২০২২/২৩ – সোচেতা স্পোর্তিভা কালচো নাপোলি]। sscnapoli.it (ইতালীয় ভাষায়)। নাপোলি: সোচেতা স্পোর্তিভা কালচো নাপোলি। ২৪ মে ২০২২। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।  "NAPOLI" [নাপোলি]। legaseriea.it (ইংরেজি ভাষায়)। সেরিয়ে আ। ২৪ এপ্রিল ২০২৩। ২৪ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৪ এপ্রিল ২০২৩।  রেজ, অরিন্দম (৪ জুলাই ২০১৬)। "Hirving Lozano to sign for Manchester United after Olympics - father-in-law" (ইংরেজি ভাষায়)। ESPN FC। সংগ্রহের তারিখ ১৮ জুন ২০১৮।  উইকিমিডিয়া কমন্সে ইরভিং লোসানো সংক্রান্ত মিডিয়া রয়েছে। ইরভিং লোসানো – ফিফা প্রতিযোগিতার রেকর্ড (ইংরেজি) ইরভিং লোসানো – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ইরভিং লোসানো (ইংরেজি) সকারবেসে ইরভিং লোসানো (ইংরেজি) বিডিফুটবলে ইরভিং লোসানো (ইংরেজি) ট্রান্সফারমার্কেটে ইরভিং লোসানো (ইংরেজি) ওয়ার্ল্ডফুটবল.নেটে ইরভিং লোসানো (ইংরেজি) ইএসপিএন এফসিতে ইরভিং লোসানো (ইংরেজি) ন্যাশনাল-ফুটবল-টিমস.কমে ইরভিং লোসানো (ইংরেজি)
বেলু ওরিজোঁতি

বেলু ওরিজোঁতি (পর্তুগিজ: Belo Horizonte) দক্ষিণ আমেরিকা মহাদেশের রাষ্ট্র ব্রাজিলের দক্ষিণ-পূর্ব অংশের মিনাস গেরাইস রাজ্যের রাজধানী শহর। মূল বেলু ওরিজোঁতি শহরে প্রায় ২৫ লক্ষ এবং বৃহত্তর মহানগর এলাকাতে প্রায় ৫২ লক্ষ লোকের বাস। এটি ব্রাজিলের ৬ষ্ঠ বৃহত্তম জনবহুল শহর এবং ৩য় বৃহত্তম জনবহুল মহানগর এলাকা। মূল শহরের আয়তন প্রায় ৩৩১ বর্গকিলোমিটার। এটি ব্রাজিলের প্রথম পরিকল্পিত নগরী। ১৮শ শতকের শুরুর দিকে এখানে লোকবসতি স্থাপিত হলেও মূলত ১৮৯০-এর দশকেই বর্তমান শহরটিকে পরিকল্পিতভাবে নির্মাণ করা হয়। নগরটির নকশাবিদেরা মার্কিন যুক্তরাষ্ট্রের রাজধানী ওয়াশিংটন ডিসি-কে অনুপ্রেরণা হিসেবে ব্যবহার করেন। বেলু ওরিজোঁতি শহরটি কয়েকটি পাহাড়ের উপরে নির্মিত এবং চারপাশে উঁচু পর্বত দিয়ে বেষ্টিত। শহরটি বিশালাকার মিনেইরাউঁ স্টেডিয়ামের জন্য সুপরিচিত। ১৯৬৫ সালে নির্মিত এই স্টেডিয়ামে ব্রাজিলীয় ফুটবল জাদুঘরটি অবস্থিত। শহরের কাছে পাম্পুলিয়া হ্রদ এবং পাম্পুলিয়া স্থাপতিক ভবনসমষ্টি অবস্থিত, যেখানে ব্রাজিলের আধুনিকতাবাদী স্থপতি অস্কার নিমাইয়ারের নকশাকৃত তরঙ্গাকৃতির ছাদবিশিষ্ট আসিসির সাধু ফ্রান্সিস গির্জাটি অবস্থিত। শহরের কেন্দ্রে রয়েছে বৃক্ষশোভিত স্বাধীনতা চত্বর (Praça da Liberdade প্রাসা দি লিবের্দাদি), যার চারপাশ ঘিরে রেখেছে বেশ কিছু সরকারী ভবন। এর কাছেই ব্রাজিলীয় চিত্রশিল্পী ইনিমা দি পাউলা'র চিত্রকর্ম সমৃদ্ধ একটি শিল্পকলা জাদুঘর আছে। ১৯২৯ সালে বিশালাকার কেন্দ্রীয় বিপণী বিতানটি নির্মাণ করা হয়। এখানে বহু বার, রেস্তোরাঁ ছাড়াও স্থানীয় কাচাসা মদ্যপানীয়, হস্তশিল্পজাত দ্রব্য ও স্থানীয় কৃষিপণ্য বিক্রয়কারী অনেক দোকান আছে। স্টেশন চত্বরে নব্যধ্রুপদী চারু ও দারুকলা জাদুঘরটি অবস্থিত; জাদুঘরটি আদিতে একটি রেলস্টেশন ছিল। মাঁগাবেইরাস উদ্যান থেকে গোটা শহরের একটি বিস্তৃত অবাধ দৃশ্যপট দেখতে পাওয়া যায়। শহরের দক্ষিণ-পশ্চিমে ইনিওতিঁ নামক একটি বিশাল জাদুঘর ও উদ্যান এলাকা অবস্থিত যেখানে উন্মুক্ত মাঠে সমসাময়িক শিল্পকলার প্রদর্শনীর আয়োজন করা হয়। বেলু ওরিজোঁতি শহরটি ১৯৫০ ফিফা বিশ্বকাপ ও ২০১৪ ফিফা বিশ্বকাপের আয়োজক শহরগুলির একটি ছিল। এছাড়া শহরটি ২০১৩ সালের ফিফা কনফেডারেশনস কাপের যৌথ আয়োজক ছিল এবং ২০১৬ গ্রীষ্মকালীন অলিম্পিক প্রতিযোগিতার কিছু ফুটবল খেলারও আয়োজন করে। "2014 population estimates. Brazilian Institute of Geography and Statistics (IBGE) (1 July 2014)." (পিডিএফ)। Ibge.gov.br। সংগ্রহের তারিখ সেপ্টেম্বর ১৪, ২০১৪।  "About Belo Horizonte"। World66.com। ২০১১-০৫-১৪ তারিখে মূল থেকে আর্কাইভ করা। সংগ্রহের তারিখ ২০১১-০৪-১৭।
বাংলাদেশ আওয়ামী ওলামা লীগ

বাংলাদেশ আওয়ামী ওলামা লীগ হল বাংলাদেশের একটি ধর্মীয় রাজনৈতিক দল, যা বর্তমান ক্ষমতাশীন আওয়ামী লীগের অঙ্গসংগঠন বলে নিজেদের দাবি করে। যদিও মূল দল বাংলাদেশ আওয়ামী লীগ তাদের অঙ্গসংগঠন হিসাবে ওলামা লীগের কার্যক্রম স্থগিত করেছিল। ২০২৩ সালের ২০ মেতে এ সংগঠনটিকে বাংলাদেশ আওয়ামী লীগ অঙ্গসংগঠনের মর্যদা দেয়। আওয়ামী ওলামা লীগ ১৯৯৬ সালে তৎকালীন আওয়ামীলীগ সভানেত্রী এবং পরবর্তীতে প্রধানমন্ত্রী শেখ হাসিনা কর্তৃক প্রতিষ্ঠিত হয়।  ২০১৬ সালে ওলামা লীগ বাংলাদেশ সরকার গৃহীত জাতীয় উৎসব পহেলা বৈশাখকে ইসলাম বিরোধী ও অনৈসলামিক আখ্যায়িত আয়োজন বন্ধের দাবি করে। ২০১৭ সালের জানুয়ারিতে বাংলাদেশে স্টার জলসা, স্টার প্লাস ও জি বাংলাসহ ভারতীয় সব টিভি চ্যানেল সম্প্রচার বন্ধেরও দাবি করে। একই বছর ওলামা লীগ সুপ্রীম কোর্টের সামনে থেকে গ্রীক বিচারের দেবী থিমিসের মূর্তি সরানোর দাবি করেছিল।  "ওলামা লীগ বঙ্গবন্ধুর প্রতিষ্ঠিত স্বাধীন সার্বভৌম সংগঠন-ওলামা লীগ নেতৃবৃন্দ"। দৈনিক ইনকিলাব। ২৮ মে ২০১৭। সংগ্রহের তারিখ ১৮ জুন ২০১৮।  জাকির হোসেন লিটন (২৩ মে ২০১৭)। "ওলামা লীগ আর থাকছে না"। www.dailynayadiganta.com। দৈনিক নয়া দিগন্ত। ১৮ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৮।  প্রতিবেদক, নিজস্ব (২০২৩-০৫-২০)। "ওলামা লীগের বিষয়ে আগের কঠোর অবস্থান থেকে সরে এল আওয়ামী লীগ"। Prothomalo। সংগ্রহের তারিখ ২০২৩-০৫-২০।  "ভারতীয় টিভি চ্যানেল বন্ধের দাবি"। ১৭ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ জুন ২০১৮।
ফ্রাঙ্ক মিলিগ্যান

ফ্রাঙ্ক উইলিয়াম মিলিগ্যান (ইংরেজি: Frank Milligan; জন্ম: ১৯ মার্চ, ১৮৭০ - মৃত্যু: ৩১ মার্চ, ১৯০০) হ্যাম্পশায়ারের ফার্নবোরা এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের পক্ষে ১৮৯৯ সালে স্বল্পকালীন সময়ের জন্য আন্তর্জাতিক ক্রিকেটে অংশগ্রহণ করেছেন। শৌখিন প্রথম-শ্রেণীর ক্রিকেটার হিসেবে ইয়র্কশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিং করার পাশাপাশি ডানহাতে ফাস্ট বোলিংয়ে দক্ষ ছিলেন ফ্রাঙ্ক মিলিগ্যান। প্রতিভাধর অল-রাউন্ডার হিসেবে যথেষ্ট সুনাম ছিল তার। সজীব পেস বোলিং, উজ্জ্বীবিত ফিল্ডার ও ব্যাট হাতে দৃষ্টিনন্দন স্ট্রোক খেলতেন ফ্রাঙ্ক মিলিগ্যান। ১৮৯৭ সালে ওভালে জেন্টলম্যানের সদস্যরূপে প্লেয়ার্সের বিপক্ষে সুন্দর ক্রীড়ানৈপুণ্য প্রদর্শন করেছিলেন। উভয় ইনিংসেই ৪৭ রান সংগ্রহের পাশাপাশি দ্বিতীয় ইনিংসে মাত্র তিন রান দিয়ে দুই উইকেট দখল করেন। এক বছর পর স্কারবোরায় দ্বিতীয় ইনিংসে ৭/৬১ বোলিং পরিসংখ্যান দাঁড় করান। অন্য কাউন্টিতে জন্মগ্রহণ করলেও ইয়র্কশায়ারের পক্ষে কাউন্টি চ্যাম্পিয়নশীপে খেলেন। ১৮৯৪ থেকে ১৮৯৮-৯৯ মৌসুম পর্যন্ত ৯৫টি প্রথম-শ্রেণীর খেলায় অংশ নিয়ে দশটি অর্ধ-শতক ও ১৪৪ উইকেট দখল করেছিলেন। সমগ্র খেলোয়াড়ী জীবনে দুইটি টেস্ট খেলার সুযোগ লাভ করেন ফ্রাঙ্ক মিলিগ্যান। ১৮৯৮-৯৯ মৌসুমে লর্ড হকের নেতৃত্বাধীন ইংরেজ দলের সদস্যরূপে দক্ষিণ আফ্রিকা গমন করেন। ১৪ ফেব্রুয়ারি, ১৮৯৯ তারিখে টেস্ট ক্রিকেটে অভিষেক ঘটে তার। দ্বিতীয় ও সর্বশেষ টেস্টটি খেলেন একই সালের ১ এপ্রিলে। এ সফর শেষ হবার পরও দক্ষিণ আফ্রিকায় অবস্থান করেন। দক্ষিণ আফ্রিকায় অবস্থানকালে কর্নেল প্লামারের অধীনে দ্বিতীয় বোর যুদ্ধে অংশ নেন। সেখানে তিনি লেফট্যানেন্ট পদবী ধারণ করেন। ম্যাফকিং এলাকায় অবস্থান করেন। ৩১ মার্চ, ১৯০০ তারিখে দক্ষিণ আফ্রিকার ট্রান্সভাল প্রদেশের রামাতলাবামা এলাকায় ৩০ বছর বয়সে নিহত হন তিনি। পশ্চিম ইয়র্কশায়ারের ব্র্যাডফোর্ডের হ্যারল্ড পার্কে গোলাপ বাগানে তাকে স্মরণপূর্বক স্মারকসূচক সূর্যঘড়ি রয়েছে। "Gentlemen v Players, The Oval, 1897"। CricketArchive। সংগ্রহের তারিখ ২৯ ডিসেম্বর ২০১৭।  "Gentlemen v Players, Scarborough, 1898"। CricketArchive। সংগ্রহের তারিখ ২৯ ডিসেম্বর ২০১৭।  "History"। Friends of Harold Park। ২৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।  ক্লেম উইলসন ক্রিস্টোফার হেসেলটাইন মিডলসেক্স কাউন্টি ক্রিকেট ক্লাব ইংরেজ টেস্ট ক্রিকেটারদের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা সামরিকবাহিনীতে অবস্থানকালীন নিহত ক্রিকেটারদের তালিকা উইকিমিডিয়া কমন্সে ফ্রাঙ্ক মিলিগ্যান সংক্রান্ত মিডিয়া রয়েছে। ইএসপিএনক্রিকইনফোতে ফ্রাঙ্ক মিলিগ্যান (ইংরেজি) ক্রিকেটআর্কাইভে ফ্রাঙ্ক মিলিগ্যান (সদস্যতা প্রয়োজনীয়) (ইংরেজি)
বাংলাদেশ ইনস্টিটিউট অব ইসলামিক থট

বাংলাদেশ ইনস্টিটিউট অব ইসলামিক থট (বিআইআইটি) বাংলাদেশে অবস্থিত একটি গবেষণা ভিত্তিক চিন্তাধারা প্রতিষ্ঠান, যা যুক্তরাষ্ট্রের ওয়াশিংটন ভিত্তিক ইন্টারন্যাশনাল ইনস্টিটিউট অব ইসলামিক থটে নিবন্ধিত। বিআইআইটি গভীরতম শিক্ষার জন্য সংশ্লেষিত শিক্ষা, সংস্কৃতি ও নৈতিকতা গবেষণার সাথে জরিত। এটি ১৯৮৯ সালে প্রতিষ্ঠিত হয় এবং বর্তমানে এটি বেসরকারি সংস্থা হিসেবে নিবন্ধিত হয়ে কার্যক্রম পরিচালনা করছে।   বাংলাদেশী বুদ্ধিজীবী শাহ আব্দুল হান্নান এর সহযোগী প্রতিষ্ঠাতা ছিলেন এবং ট্রাস্টের প্রধান হিসেবে দ্বায়িত্ব পালন করেছেন।  প্রতিষ্ঠানটির প্রধান কার্যালয় ছাড়াও চট্টগ্রাম, রাজশাহী ও কুষ্টিয়ায় বিভাগীয় কার্যালয় আছে। বিআইআইটির একটি সমৃদ্ধ লাইব্রিরী রয়েছে।  "BIIT website; Aims and Objectives"। ৩ জুন ২০১৬ তারিখে মূল থেকে আর্কাইভ করা। সংগ্রহের তারিখ ৩ মে ২০১৬।  রকমারি.কমে বই কিনুন বিআইআইটি ওয়েবসাইট ওয়েব্যাক মেশিনে আর্কাইভকৃত ২৬ জুন ২০১৮ তারিখে
ফ্রাংকলিন পিয়ের্স

ফ্রাংকলিন পিয়ের্স (২৩ নভেম্বর ১৮০৪ – ৮ অক্টোবর ১৮৬৯) ছিলেন মার্কিন যুক্তরাষ্ট্রের চতুর্দশ রাষ্ট্রপতি। তিনি ১৮৫৩ থেকে ১৮৫৭ সাল পর্যন্ত রাষ্ট্রপতির দায়িত্ব পালন করেন। তিনি ডেমোক্র্যাট পার্টির সদস্য ছিলেন। তিনি দাসপ্রথা বিলোপ আন্দোলনকে জাতীয় ঐক্যের জন্য ঝুঁকি হিসেবে বিবেচনা করতেন। তিনি কানসাস-নেব্রাস্কা চুক্তিতে স্বাক্ষর করে দাসপ্রথা বিরোধী দলের কাছে অধিকার হস্তান্তর করেন এবং ফিউজিটিভ স্লেভ আইন পাস করেন। তবুও তিনি উত্তর ও দক্ষিণ অঞ্চলের মধ্যে দ্বন্দ্ব নিরসনে ব্যর্থ হন, যা মার্কিন গৃহযুদ্ধের সূত্রপাত ঘটায়। ফ্রাংকলিন পিয়ের্স ১৮০৪ সালের ২৩শে নভেম্বর নিউ হ্যাম্পশায়ারের হিলসবরার লং কেবিনে জন্মগ্রহণ করেন। তিনি টমাস পিয়ের্সের ষষ্ঠ প্রজন্ম। টমাস ১৬৩৪ সালে ইংল্যান্ডের নরফোকের নরউইচ থেকে ম্যাসাচুসেটস বে কলনিতে আসেন। ফ্রাংকলিনের পিতা বেঞ্জামিন মার্কিন স্বাধীনতা যুদ্ধের সময় একজন লেফটেন্যান্ট ছিলেন। তিনি যুদ্ধের পর ম্যাসাচুসেটসের চেমসফোর্ড থেকে হিলসবরাতে চলে যান এবং সেখান ৫০ একর জমি ক্রয় করেন। ফ্রাংকলিন ছিলেন বেঞ্জামিন ও তার দ্বিতীয় স্ত্রী অ্যানা কেন্ড্রিকের আট সন্তানের মধ্যে পঞ্চম। বেঞ্জামিনের প্রথম স্ত্রী এলিজাবেথ অ্যান্ড্রুজ সন্তান জন্ম দিতে গিয়ে মারা যান। তার এক কন্যা সন্তান জন্মগ্রহণ করেছিল। বেঞ্জামিন প্রখ্যাত ডেমোক্র্যাটিক-রিপাবলিকান আইন প্রণেতা, কৃষক ও ট্যাভার্ন-কিপার ছিলেন। পিয়ের্সের বাল্যকালে তার পিতা রাজনীতির সাথে জড়িত ছিলেন এবং তাঁ বড় দুই ভাই ১৮১২ সালের যুদ্ধে অংশগ্রহণ করেছিলেন। ওয়ালনার ২০০৪, পৃ. ১-৮।